প্রধান মন্ত্রীনা ‘ইন্দিয়া পোস্ত পেমেন্ত বেঙ্ক’ হৌদোকখ্রে – ফাইনান্সিয়েল ইনক্লুজনগী মাইকৈদা অচৌবা খোংথাং অমা

প্রধান মন্ত্রী শ্রী নরেন্দ্র মোদীনা নই দিল্লীদা লৈবা তালকতোরা স্তেদিয়মদা ইন্দিয়া পোস্ত পেমেন্ত বেঙ্ক (আই.পি.পি.বি.) হৌদোকখ্রে। থৌরম অসি দিল্লীদা পাংথোক্লিবা মপুং ওইবা থৌরম অসিগা শম্নরিবা লৈবাক অপুনবগী মফম ৩০০০দগী হেনবদা য়েংনখি। থৌরম অদুদা ৱা ঙাংলদুনা প্রধান মন্ত্রীনা হায়খি মদুদি ইন্দিয়া পোস্ত পেমেন্ত বেঙ্কী খুৎথাংদা লৈবাক অপুনবগী অরাপ্পা মনুং হঞ্জিনবা মফম অমসুং মফম অদুদা লৈরিবশিংগী মফমদা সর্বিসশিং ফংহল্লগনি। মহাক্না নীংশিংখি মদুদি কেন্দ্র সরকারনা মসিগী মমাংদা ফাইনান্সিয়েল ইনক্লুজন শেমগৎনবগীদমক্তা ‘জন ধন য়োজনা’ হৌদোকখি। মহাক্না হায়খি মদুদি ঙসি ‘আই.পি.পি.বি.’ হৌদোকপা অসি পান্দম অদু ফংহন্নবগী মাইকৈদা থাংজিনবা অচৌবা খোংথাং অমনি। মহাক্না হায়খি মদুদি আই.পি.পি.বি.গী মশাশিং ঙসি জিলা ৬৫০দা হাংদোক্লে। প্রধান মন্ত্রীনা হায়খি মদুদি পোস্তমেন অসি মতম কুইনদগী খুঙ্গং অদুদা ইকাই খুম্নরবা অমদি মীয়াম্না য়ানরবা মীশক ওইদুনা লাক্লি। মহাক্না হায়খি মদুদি অনৌবা তেক্নেলোজীনা থোং থিল্লরবা অসিদসু পোস্তমেনশিংদা থাজবা অদুদি হৌজকসু থম্নরি। মহাক্না হায়খি মদুদি সরকারগী মীৎয়েংদি লৈরিবা ফ্রেমৱর্ক অসি শেমদোকপনি, মরম অসিনা মতমগী মতুং ইন্না মসিদা অহোংবা পুরকপা তাই। মহাক্না হায়খি মদুদি লৈবাক শিন–থুংবদা লৈরিবা লাখ ১.৫দগী হেনবা পোস্ত ওফিস অমসুং লাখ অহুমদগী হেন্না লৈরিবা পোস্তমেন নত্রগা ‘গ্রামীন দাক সেৱক’শিং অসি মীয়ামগা শম্নরি। হৌজিক মীয়ামদা ফাইনান্সিয়েলগী থবকশিং ফংহন্নবগী পান্দমদা মখোয়দা স্মার্তফোন অমসুং দিজিতেলগী ওইবা খুৎলাইশিংগী থোংদা মপাঙ্গল কলহল্লগনি। ‘আই.পি.পি.বি.’গী কান্নবশিং অদু শিংথারদুনা মহাক্না হায়খি মদুদি মসিনা মনী ত্রান্সফর, সরকারগী কান্নবশিং ত্রান্সফর তৌবা, বিল পেমেন্ত অমসুং ইনভেস্তমেন্ত অমসুং ইন্সুরেন্সকুম্বা অতৈ সর্বিসশিংসু ফংহল্লগনি। মহাক্না হায়খি মদুদি আই.পি.পি.বি.না দিজিতেল ত্রান্সেক্সনসু ফংহনগনি অমসুং মসিগা লোইননা লৌমীশিংদা তেংবাং পীরিবা প্রধান মন্ত্রী ফসল বীমা য়োজনাগুম্বা তোঙান তোঙানবা স্কিমশিংগী কান্নবা ফংহনবদসু মতেং ওইরগনি। প্রধান মন্ত্রীনা হায়খি মদুদি ২০১৪দগী কেন্দ্র সরকারনা, ময়েক শেংদবা লোন পীখিবনা মরম ওইদুনা ভারতকী বেঙ্ককিংগী লমদা ওইরক্লিবা চৈথেংশিং অদু য়াম্না কন্না মায়োক্নরক্লি। মহাক্না হায়খি মদুদি লৈরিবা লোনগী মতাংদা য়েংশিনখ্রে অমসুং বেঙ্ককীংগী লমগা মরি লৈনবশিংদা প্রোফেস্নেল ওইবা মীৎয়েংদা য়েংবা হৌখ্রে। মহাক্না মরাল লৈরবশিংদা চারাক পীবা ঙমগদবা ফুজিতিব ইকোনোমিক্স ওফেন্দর্স বিলগুম্বা অতোপ্পা খোংথাংশিংগী মতাংদসু পনখি। প্রধান মন্ত্রীনা হায়খি মদুদি মশানা মশাবু থবক পীজনবগী তাঞ্জা শেম্নবগীদমক লাইরবা অমসুং ময়াই ওইবা থাক্তা লৈবশিংদা লুপা ক্রোর লাখ ১৩দগী হেনবগী মুদ্রা লোন পীখ্রে। মহাক্না হায়খি মদুদি ভারতনা ‘এশিয়ন গেম্স’তা হৌজিক ফাওবগী খ্বাইদগী হেন্না ফজবা পর্ফোরেন্স উৎখিবা অমসুং শেনমিৎলোন্দা থোইদোক হেন্দোক্না চাউখৎলকপা অসিনা ঙসি লৈবাক অপুনবা মশানা মশাবু থাজবা হেনগৎলক্লি। মহাক্না হায়খি মদুদি মসি মীয়াম্না পুন্না শরুক য়ামিন্নবদগী ওইবা ঙম্লিবনি। মহাক্না হায়খি মদুদি ঙসি ভারত অসি শুপ্নগী খোংজেল য়াংনা হেনগৎলক্লিবা শেনমিৎলোন অদুতা নত্তনা খ্বাইদগী খোংজেল য়াংনা লাইরবা মুথৎলিবা লৈবাক অমসু ওইরক্লি। প্রধান মন্ত্রীনা হায়খি মদুদি ‘দাক সেবক’ লাখ ৩ অসিনা য়ুম খুদিং অমসুং লৌমী খুদিংগা লোইননা খুঙ্গংশিংদা অপীকপা ইন্তর্প্রাইজশিংবুসু ফাইনান্সিয়েল ইনক্লুজন ফংহনবদা য়াম্না মতেং ওইরগনি। মহাক্না ৱাফম অসিগী মতাংদসু পনখি মদুদি থা খরা অসিদা ‘দাক সেবক’গী য়াইফ–থৌরাং অমসুং মখোয়গী মতম কুইনদগী তাল্লক্লবশিং থুংহন্নবগীদমক্তা থৌরাং পাইখৎলে। মহাক্না হায়খি মদুদি থৌরাংশিং অদুনা মরম ওইদুনা দাক সেবকশিংগী তলব নীংথিজনা হেনগৎলে। মহাক্না থাজবা ফোংদোকখি মদুদি আই.পি.পি.বি.না মথংগী থা খরা অসিদা লৈবাক অপুনবা অসিদা শন্দোকখ্রিবা লাখ ১.৫দগী হেনবা পোস্ত ওফিসশিং ফাওবা য়ৌশিল্লগনি।